
ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂRE
Nr.  77  din  27.11.2023 
privind aprobarea înființării Serviciului de gestionare a câinilor fără stăpân în cadrul U.A.T. Comuna Blândeşti, județul Botoşani și a stabilirii modalității de gestiune 
 Consiliul Local al comunei Blândeşti; judeţul Botoşani, întrunit în şedinţa ordinară din data de 27.11.2023
Având în vedere: 
· Prevederile art. 121, alin. (1-2) din Constituția României; 
· Prevederile art. 3 – 4 și art. 6 paragraful 1 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997; 
· Prevederile art. 7, alin. (2) din Legea Nr. 287/2009 Codul civil, republicată, cu modificările și completările ulterioare;  
· Prevederile art. 1 alin. (1) și art. 2 din O.U.G. nr. 155/2001 privind aprobarea programului de gestionare a câinilor fără stăpân, aprobată prin Legea nr. 227/2002, cu modificările și completările ulterioare; 
· Prevederile art. 3 și art. 8 din Normele metodologice de aplicare a OUG nr. 155/2001 privind aprobarea programului de gestionare a câinilor fără stăpân, aprobate prin H.G. nr. 1059/2013 modificată și completată prin H.G. nr. 20/2021; 
· Prevederile art. 7 din O.U.G. nr. 55/ 2002 privind regimul de deținere al câinilor periculoși sau agresivi, aprobată cu modificări prin Legea nr. 60 /2003, republicată, cu modificările și completările ulterioare; 
· Prevederile O.G. nr. 71/2002 privind organizarea si funcţionarea serviciilor publice de administrare a domeniului public si privat de interes local, cu modificările si completările ulterioare; 
· Prevederile Legii nr. 205/2004 privind protecţia animalelor, republicată, cu modificările și cmpletările ulterioare; 
· Prevederile Ordinului preşedintelui Autorităţii Naţionale Sanitare Veterinare şi pentru Siguranţa Alimentelor nr. 31/2008 pentru aprobarea Normelor metodologice de aplicare a Legii nr. 205/2004, republicată, cu modificările şi completările ulterioare; 
· Prevederile Ordinului nr. 1/2014 al Preşedintelui Autorităţii Naţionale Sanitar Veterinare şi pentru Siguranţa Alimentelor pentru aprobarea Normelor privind identificarea şi înregistrarea câinilor fără stăpân, cu modificările și completările ulterioare; 
· Prevederile Regulamentului (CE) nr. 1/2005 al Consiliului din 22 decembrie 2004 privind protecţia animalelor în timpul transportului; 
· Prevederile Legii nr. 98/2016 privind achiziţiile publice şi cele ale Legii nr. 100/2016 privind concesiunile de lucrări şi concesiunile de servicii, cu modificările și completările ulterioare; 
· Prevederile Legii nr. 24/2000 privind Normele de tehnică legislativă, cu modificările și completările ulterioare; 
· Prevederile Legii nr. 52/2003 privind transparența decizională în administrația publică, republicată; 
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul nr. 5588/2023 al compartimentului financiar contabil;
Văzând rapoartele  comisiilor de specialitate ale Consiliului Local al comunei Blândeşti; 
În baza art. 129, aliniat (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare, 
HOTĂRĂŞTE: 
Art.1 Se aprobă înființarea Serviciului de gestionare a câinilor fără stăpân, în cadrul U.A.T. Comuna Blândeşti, județul Botoşani. 

            Art.2 Se aprobă gestiunea delegată ca modalitate de gestiune a Serviciului de gestionare a câinilor fără stăpân, în comuna Blândeşti.  
Art.3 Se aprobă Studiul de oportunitate privind necesitatea înființării Serviciului specializat pentru gestionarea câinilor fără stăpân de pe teritoriul UAT comuna Blândeşti, județul Botoşani conform Anexei nr. 1, care face parte integrantă din prezenta hotărâre. 

Art.4 Se aprobă Regulamentul de organizare şi funcţionare a Serviciului public de gestionare a câinilor fără stăpân, conform Anexei nr. 2, care face parte integrantă din prezenta hotărâre. 
Art.5 Se aprobă Caietul de sarcini pentru delegarea prin concesiune a Serviciului specializat pentru gestionarea câinilor fără stăpân de pe teritoriul U.A.T. Comuna Blândeşti, județul Botoşani conform Anexei nr. 3, care face parte integrantă din prezenta hotărâre. 

Art.6 Se aprobă draftul Contractului de delegare prin concesiune a Serviciului specializat pentru gestionarea câinilor fără stăpân de pe teritoriul U.A.T. Comuna Blândeşti, județul Botoşani conform Anexei nr. 4, care face parte integrantă din prezenta hotărâre. 

Art.7  Cu ducerea la îndeplinire a prevederilor prezentei hotărâri se împuternicesc primarul comunei Blândeşti, judeţul Botoşani şi Compartimentele Financiar Contabil și Gopodărie comunală, din cadrul aparatului de specialitate al primarului comunei Blândeşti, judeţul Botoşani.  

